CELEX: 62013CA0135
Language: el
Date: 2014-05-15 00:00:00
Title: Υπόθεση C-135/13: Απόφαση του Δικαστηρίου (ένατο τμήμα) της 15ης Μαΐου 2014 [αίτηση του Kúria (Ουγγαρία) για την έκδοση προδικαστικής αποφάσεως] — Szatmári Malom Κft κατά Mezőgazdasági és Vidékfejlesztési Hivatal Központi Szerve (Γεωργία — ΕΓΤΑΑ — Κανονισμός (ΕΚ) 1698/2005 — Άρθρα 20, 26 και 28 — Ενισχύσεις για τον εκσυγχρονισμό των γεωργικών εκμεταλλεύσεων και ενισχύσεις για την αύξηση της προστιθέμενης αξίας των γεωργικών και δασοκομικών προϊόντων — Προϋποθέσεις επιλεξιμότητας — Αρμοδιότητα των κρατών μελών — Ενισχύσεις για τον εκσυγχρονισμό των υφισταμένων ικανοτήτων παραγωγής των μονάδων αλευροποιίας — Αντικατάσταση μονάδων αλευροποιίας από νέα ενιαία μονάδα αλευροποιίας χωρίς αύξηση της ικανότητας παραγωγής — Αποκλεισμός — Αρχή της ίσης μεταχειρίσεως)

7.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/9
            
         Απόφαση του Δικαστηρίου (ένατο τμήμα) της 15ης Μαΐου 2014 [αίτηση του Kúria (Ουγγαρία) για την έκδοση προδικαστικής αποφάσεως] — Szatmári Malom Κft κατά Mezőgazdasági és Vidékfejlesztési Hivatal Központi Szerve
   (Υπόθεση C-135/13) (1)
   
   ((Γεωργία - ΕΓΤΑΑ - Κανονισμός (ΕΚ) 1698/2005 - Άρθρα 20, 26 και 28 - Ενισχύσεις για τον εκσυγχρονισμό των γεωργικών εκμεταλλεύσεων και ενισχύσεις για την αύξηση της προστιθέμενης αξίας των γεωργικών και δασοκομικών προϊόντων - Προϋποθέσεις επιλεξιμότητας - Αρμοδιότητα των κρατών μελών - Ενισχύσεις για τον εκσυγχρονισμό των υφισταμένων ικανοτήτων παραγωγής των μονάδων αλευροποιίας - Αντικατάσταση μονάδων αλευροποιίας από νέα ενιαία μονάδα αλευροποιίας χωρίς αύξηση της ικανότητας παραγωγής - Αποκλεισμός - Αρχή της ίσης μεταχειρίσεως))
   2014/C 212/09
   Γλώσσα διαδικασίας: η ουγγρική
   
      Αιτούν δικαστήριο
   
   Kúria
   
      Διάδικοι στην υπόθεση της κύριας δίκης
   
   Szatmári Malom kft
   
      κατά
   
   Mezőgazdasági és Vidékfejlesztési Hivatal Központi Szerve
   
      Αντικείμενο
   
   Αίτηση προδικαστικής αποφάσεως — Kúria — Ερμηνεία των άρθρων 20, στοιχείο β', σημείο iii, καθώς και 26, παράγραφος 1, στοιχείο α', και 28, παράγραφος 1, στοιχείο α', του κανονισμού (ΕΚ) 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ L 277, σ. 1) — Ενίσχυση για την ανταγωνιστικότητα στους τομείς της γεωργίας και της δασοκομίας — Μέτρα αναδιαρθρώσεως και αναπτύξεως του φυσικού κεφαλαίου και προωθήσεως της καινοτομίας — Δημιουργία από εταιρία της οποίας η κύρια δραστηριότητα συνίσταται στην παραγωγή αλεύρου μιας νέας μονάδας αλευροποιίας με συγκέντρωση των ικανοτήτων παραγωγής των τριών υφισταμένων μονάδων αλευροποιίας των οποίων σχεδιάζεται η παύση λειτουργίας — Εκσυγχρονισμός των γεωργικών εκμεταλλεύσεων ή αύξηση της προστιθέμενης αξίας των γεωργικών προϊόντων
   
      Διατακτικό
   
   
               1)
            
            
               Το άρθρο 26, παράγραφος 1, στοιχείο α', του κανονισμού (ΕΚ) 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), έχει την έννοια ότι η βελτίωση των συνολικών επιδόσεων της γεωργικής εκμεταλλεύσεως, κατά την έννοια της εν λόγω διατάξεως, δεν καλύπτει και πράξη με την οποία επιχείρηση δραστηριοποιούμενη στην εκμετάλλευση μονάδων αλευροποιίας κλείνει παλαιές μονάδες αλευροποιίας για να τις αντικαταστήσει με νέα μονάδα χωρίς αύξηση της υφιστάμενης ικανότητας.
            
         
               2)
            
            
               Τα άρθρα 20, στοιχείο β', σημείο iii, και 28, παράγραφος 1, στοιχείο α', του κανονισμού 1698/2005 έχουν την έννοια ότι πράξη συνιστάμενη στο κλείσιμο παλαιών μονάδων αλευροποιίας και στην αντικατάστασή τους με νέα μονάδα αλευροποιίας χωρίς αύξηση της υφιστάμενης ικανότητας παραγωγής είναι ικανή να βελτιώσει τις συνολικές επιδόσεις της επιχειρήσεως κατά την έννοια της δεύτερης από τις εν λόγω διατάξεις.
            
         
               3)
            
            
               Το άρθρο 28, παράγραφος 1, στοιχείο α', του κανονισμού 1698/2005 έχει την έννοια ότι δεν αντιβαίνει καταρχήν σ’ αυτό η θέσπιση εθνικής ρυθμίσεως, όπως η επίμαχη στην υπόθεση της κύριας δίκης, η οποία καθιερώνει ενίσχυση για την αύξηση της προστιθέμενης αξίας των γεωργικών προϊόντων δυνάμενη να χορηγηθεί, προκειμένου για επιχειρήσεις που έχουν την εκμετάλλευση μονάδων αλευροποιίας, αποκλειστικώς για πράξεις που αποσκοπούν στον εκσυγχρονισμό των υφισταμένων ικανοτήτων των εν λόγω μονάδων αλευροποιίας και όχι για πράξεις που συνεπάγονται τη δημιουργία νέων ικανοτήτων. Πάντως, ενώπιον καταστάσεως όπως η επίμαχη στην υπόθεση της κύριας δίκης, στο πλαίσιο της οποίας μία ή πλείονες εγκαταστάσεις αλευροποιίας κλείνουν προκειμένου να αντικατασταθούν με νέα εγκατάσταση αλευροποιίας χωρίς αύξηση των υφισταμένων ικανοτήτων, στο εθνικό δικαστήριο εναπόκειται να βεβαιωθεί ότι η ρύθμιση εφαρμόζεται κατά τρόπον εξασφαλίζοντα την τήρηση της αρχής της ίσης μεταχειρίσεως.
            
         
      (1)  ΕΕ C 171 της 15.6.2013.